પરીક્ષાનો માહોલ હોય અને વિદ્યાર્થીઓનો સમૂહ હોય, તેવા સમયે પરીક્ષાના પરિણામોની વાત કરવા કે પ્રશ્નપત્રોના અનુમાન લગાવવાના બદલે સફળ થયેલા વિદ્યાર્થીઓએ કરેલા પુરુષાર્થની પ્રશંસા કરીને પરીક્ષાર્થીઓને પ્રોત્સાહિત કરવામાં આવે, તો તે ઉપયોગી બને છે. આવા સમયે નિષ્ફળ ગયેલા વિદ્યાર્થીઓ, ભૂતકાળના સખ્ત પરિણામો કે ગત્ વર્ષોના મુશ્કેલ પ્રશ્નપત્રોની વાતો કરીને પરીક્ષાર્થીઓ માટે 'હાઉ' ઊભો કરવાની પ્રક્રિયામાં આપણે શબ્દોને સંજોગો પ્રમાણે વાપરવામાં થાપ ખાઈ જતા હોઈએ છીએ.